เป็นร้านไอศครีมเกล็ดหิมะ ร้านอยู่นิมมานฯซอย 9 อยู่หลังร้านกาแฟวาวี ร้านขนาดไม่ใหญ่มากแต่ก็ไม่ได้เล็กจนเกินไป มีที่นั่งไม่เยอะมากเท่าไหร่ ที่ร้านมีเมนูไอศครีมเกล็ดหิมะให้เลือกหลากหลายรสชาติ เช่น นมสด วานิลา ช็อคโกแลต ชาเขียว ฯลฯ ราคา 59.- แล้วมีท็อปปิ้งให้เลือกหลายอย่างราคาแล้วแต่ท็อปปิ้ง เช่น โอริโอ้ มาร์ชเมโล่ คอนเฟล็ก ฯลฯ มีซอสให้เลือกฟรี 3 รสชาติ คือ ช็อกโกแลต คาราเมล สตอว์เบอร์รี่ หรือจะเมนูที่เป็นsignatureของร้านก็ได้ มีแบบจัดมาให้เป็นเซ็ตเลย แต่ส่วนตัวแนะนำเป็นสั่งแยกเองดีกว่า คุ้มและได้ในสิ่งที่เราชอบ รสชาติอร่อยใช้ได้ ชอบตัวไอศครีมอร่อยทุกรส แต่มีsignatureของร้านที่สั่งมาเป็นช็อคโกแลตอะไรไม่รู้จำไม่ได้ มันมาพร้อมกับเลย์รสบาร์บีคิวแล้วราดด้วยช็อคโกแลต มันก็อร่อยดีนะ แต่รู้สึกมันไม่เข้ากัน